CELEX: 62012CN0172
Language: el
Date: 2012-04-05 00:00:00
Title: Υπόθεση C-172/12 P: Αναίρεση που άσκησε στις 5 Απριλίου 2012 η EI du Pont de Nemours and Company κατά της αποφάσεως που εξέδωσε το Γενικό Δικαστήριο (έβδομο τμήμα) στις 2 Φεβρουαρίου 2012 , στην υπόθεση T-76/08, EI du Pont de Nemours and Company κ.λπ. κατά Ευρωπαϊκής Επιτροπής

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/10
            
         Αναίρεση που άσκησε στις 5 Απριλίου 2012 η EI du Pont de Nemours and Company κατά της αποφάσεως που εξέδωσε το Γενικό Δικαστήριο (έβδομο τμήμα) στις 2 Φεβρουαρίου 2012, στην υπόθεση T-76/08, EI du Pont de Nemours and Company κ.λπ. κατά Ευρωπαϊκής Επιτροπής
   (Υπόθεση C-172/12 P)
   2012/C 194/16
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: EI du Pont de Nemours and Company (εκπρόσωποι: J. Boyce, A. Lyle-Smythe, Solicitors)
   
      Λοιποί διάδικοι κατ’ αναίρεση: DuPont Performance Elastomers LLC, DuPont Performance Elastomers SA, Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση που εξέδωσε το Γενικό Δικαστήριο επί της υποθέσεως T-76/08, καθόσον επικύρωσε τη διαπίστωση της Επιτροπής περί του ότι η αναιρεσείουσα μετείχε στην παράβαση και όφειλε να καταβάλει πρόστιμο·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Οι λόγοι αναιρέσεως που προβάλλει η αναιρεσείουσα συνίστανται στο ότι το Γενικό Δικαστήριο υπέπεσε σε νομική πλάνη κρίνοντας την αναιρεσείουσα υπεύθυνη για τις παραβάσεις της DuPont Dow Elastomers (στο εξής: DDE). Καθόσον γίνει δεκτός, ο λόγος αυτός αναιρέσεως συνεπάγεται ότι:
   
               —
            
            
               όσον αφορά το χρονικό διάστημα προ της ιδρύσεως της DDE (όταν η επιχείρηση ελαστικού χλωροπρενίου ανήκε στην αναιρεσείουσα), το Γενικό Δικαστήριο υπέπεσε σε νομική πλάνη μη κρίνοντας ότι η Επιτροπή επέβαλε εκπροθέσμως πρόστιμο στην αναιρεσείουσα για τη συμμετοχή των θυγατρικών της στην παράβαση και
            
         
               —
            
            
               καθόσον η Επιτροπή επέβαλε πρόστιμο εκπροθέσμως και δεν απέδειξε έννομο συμφέρον για την έκδοση αποφάσεως κατά της αναιρεσείουσας, το Γενικό Δικαστήριο υπέπεσε σε νομική πλάνη κρίνοντας ότι η αναιρεσείουσα έφερε ευθύνη για τη συμμετοχή των θυγατρικών της στην παράβαση κατά το χρονικό διάστημα προ της ιδρύσεως της DDE.